text: [{"text_idx": "#000003", "text": "Haleellaa finciltoonni Huusii buufata waraana Yaman irratti raawwattaniin loltonni mootummaa heddu kan ajjeefaman tahuu gabaafame"}, {"text_idx": "#000004", "text": "Haleellaan kun Khamiisa har\u2019aa Kibba Yaman magaalaa Adan keessatti buufata waraanaa Al Jalal jedhamu, kan mootummaa Emreetiin deeggaramu irratti kan raawwatame yoo tahu, qondaala ol\u2019aanaa tokko dabalatee loltoonni muldhisa waraanaa geggeessaa turan 40 ol kan ajjeefaman tahuu AP\u2019n gabaase."}, {"text_idx": "#000005", "text": "Haleellaa buufata waraana mootummaaYaman irratti Droonii fi Misaa\u2019elaan raawwatame kana gareen Huusii itti gaafatamummaa fudhatee jira. Dubbi himaan finciltoota Huusii akka jedhetti, gareen isaa buufata waraana Sa\u2019uudii magaalaa Dammaam keessatti argamus misaa\u2019elaan rukutuu hime."}, {"text_idx": "#000006", "text": "Haaluma wal fakkaatuun haleellaa biroo har\u2019a Misaa\u2019elaan buufata Poolisii magaalaa Adan keessatti raawwatameen, namoonni heddu kan ajjeefaman tahuu Aljaziiraan gabaase."}, {"text_idx": "#000007", "text": "Finciltoonni Huusii Iiraaniin deeggaraman bara 2014 mootummaa Yaman fonqolchuun kutaalee biyyattii heddu kan too\u2019atan yoo tahu, kanuma hordofuun Sa\u2019uudii fi Emreets ammoo mootummaa Yaman deeggaruun biyyaattii keessatti lola geggeessaa kan jiran tahuun ni beekkama."}, {"text_idx": "#000010", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}]